
హషీమ్ ఆమ్లా సెంచరీమెరిసిన ఇమ్రాన్ తాహిర్లంకపై దక్షిణాఫ్రికా విజయంలండన్: ఐసీసీ చాంపియన్స్ ట్రోఫీలో దక్షిణాఫ్రికా ఘనమైన బోణీ చేసింది. హషీమ్ ఆమ్లా (103) శతక ప్రదర్శనతో పాటు బౌలింగ్లో ‘మ్యాన్ ఆఫ్ ద మ్యాచ్’ ఇమ్రాన్ తాహిర్ (4/27), క్రిస్ మోరిస్ (2/32) మెరవడంతో.. తమ తొలి పోరులో సౌతాఫ్రికా 96 పరుగులతో శ్రీలంకపై భారీ విజయం సాధించింది. ఓవల్ మైదానంలో శనివారం జరిగిన ఈ గ్రూప్-బి మ్యాచ్లో తొలుత దక్షిణాఫ్రికా నిర్ణీత 50 ఓవర్లలో 6 వికెట్ల నష్టానికి 299 పరుగులు చేసింది. డుప్లెసిస్ (75), జేపీ డుమిని (38 నాటౌట్) కూడా రాణించారు. ప్రదీప్ 2, లక్మల్, ప్రసన్న ఒక్కో వికెట్ తీశారు. అనంతరం లక్ష్య ఛేదనలో సఫారీ బౌలర్ల ధాటికి.. లంక 41.3 ఓవర్లలో 203 పరుగులకే ఆలౌటైంది. ఉపుల్ తరంగ (57), కుశాల్ పెరీర (44 నాటౌట్), డిక్వెల్లా (41) మాత్రమే పోరాడారు. రబాడ, మోర్కెల్ చెరో వికెట్ తీశారు.లంక శుభారంభం చేసినా..: ఛేదనలో లంక ఓపెనర్లు డిక్వెల్లా, కెప్టెన్ ఉపుల్ తరంగ సఫారీ బౌలర్లను సమర్థంగా ఎదుర్కొన్నారు. తరంగకు 2 పరుగుల వ్యక్తిగత స్కోరు వద్ద లభించిన లైఫ్ను చక్కగా సద్వినియోగం చేసుకున్నాడు. వీరిద్దరూ తొలి వికెట్కు 69 పరుగుల భాగస్వామ్యంతో శుభారంభం చేశారు. అయితే 8వ ఓవర్లో మోర్కెల్ వేసిన గుడ్లెంగ్త్ బంతిని భారీ షాట్ ఆడే ప్రయత్నంలో డిక్వెల్లా థర్డ్మెన్ దిశలో పార్నెల్కు చిక్కాడు. ఇక్కడి నుంచి సౌతాఫ్రికా బౌలర్లు పట్టుబిగించారు. తర్వాత కుశాల్ మెండిస్ (11), చాందిమల్ (12), చమర కపుగెదెర (0)లు స్వల్ప తేడాతో అవుట్ కావడంతో లంక 117/4తో కష్టాల్లో పడింది. కెప్టెన్ తరంగ అర్ధ సెంచరీ పూర్తయ్యాక అవుటయ్యాడు. చివర్లో కుశాల్ పెరీర పోరాడినా అతనికి సహచరుల మద్దతు లభించలేదు. గుణరత్నె (4), ప్రసన్న (13) విఫలమయ్యారు.సంక్షిప్త స్కోర్లు దక్షిణాఫ్రికా: 50 ఓవర్లలో 299/6 (ఆమ్లా 103, డుప్లెసిస్ 75, జేపీ డుమిని 38 నాటౌట్; ప్రదీప్ 2/54, లక్మల్ 1/51, ప్రసన్న 1/72), శ్రీలంక: 41.3 ఓవర్లలో 203 ఆలౌట్ (ఉపుల్ తరంగ 57, కుశాల్ పెరీర 44 నాటౌట్, డిక్వెల్లా 41; ఇమ్రాన తాహిర్ 4/27, క్రిస్ మోరిస్ 2/32, రబాడ 1/46, మోర్కెల్ 1/31).

hasheem amla senchareemerisina imran taahirlamkapai dakshinaafrikaa vijayamlandan: icc champians trophylo dakshinaafrikaa ghanamaina bonhee chesindi. hasheem amla (103) sataka pradarsanato paatu boulinglo ‘man af da match’ imran tahir (4/27), cris moris (2/32) meravadamtho.. tama toli porulo soutafrica 96 parugulatho srilankapai bhari vijayam saadhinchindi. oval maidaanamlo sanivaaram jarigina ee groop-bi matchlo toluta dakshinaafrikaa nirneeta 50 ovarlalo 6 viketla nashtaniki 299 parugulu chesindi. duplessis (75), jp dumini (38 natout) kuudaa raaninchaaru. pradip 2, lakmal, prasanna okko vicket teesaaru. anantaram lakshya chedanalo safari boularla dhaatiki.. lanka 41.3 ovarlalo 203 parugulake aaloutaindi. upul taranga (57), kushal pereera (44 natout), dickwella (41) matrame poraadaaru. rabada, morkel chero vicket teesaaru.lanka subhaarambham chesina..: chedanalo lanka openarlu dickwella, kepten upul taranga safari boularlanu samarthamgaa edurkonnaru. tarangaku 2 parugula vyaktigata skoru vadda labhinchina laifnu chakkaga sadviniyogam chesukunnadu. veeriddaruu toli viketku 69 parugula bhaagaswaamyamtho subhaarambham chesaru. ayithe 8va ovarlo morkel vesina gudlength bantini bhari shat audae prayatnamlo dickwella therdmen disalo paarnelku chikkaadu. ikkadi nunchi soutafrica boularlu pattubiginchaaru. tarvaata kushal mendis (11), chandimal (12), chamara kapugedera (0)lu swalpa tedaatho avut kaavadamtho lanka 117/4thoo kashtaallo padindi. kepten taranga ardha senchary puurtayyaaka avutayyaadu. chivarlo kushal pereera poradina ataniki sahacharula maddatu labhinchaledu. gunaratne (4), prasanna (13) viphalamayyaru.sankshipta scorlu dakshinaafrikaa: 50 ovarlalo 299/6 (amla 103, duplessis 75, jp dumini 38 natout; pradip 2/54, lakmal 1/51, prasanna 1/72), srilanka: 41.3 ovarlalo 203 alout (upul taranga 57, kushal pereera 44 natout, dickwella 41; imrana tahir 4/27, cris moris 2/32, rabada 1/46, morkel 1/31).